|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **5.** |
| **Nastavna tema:** | **(Ne) volim učiti:**  **Učimo jedni druge** | **Broj sati izvedbe:** | **1/2** |
| **Sadržaj koji se obrađuje:** | **Učiti kako učiti** |
| **Očekivanja međupredmetnih tema** | | | |
| uku B.3.1. Planiranje. Uz povremenu podršku učenik samostalno određuje ciljeve učenja, odabire strategije učenja i planira učenje.  uku B.3.3. Prilagodba učenja. Učenik regulira svoje učenje mijenjanjem plana ili pristupa učenju, samostalno ili uz poticaj učitelja.  uku B.3.4. Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće učenje.  uku C.3.4. Emocije. Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  osr A 3.1. Razvija sliku o sebi.  osr A 3.3. Razvija osobne potencijale. | | | |
| **Ključni pojmovi:** | učiti kako učiti, plan učenja, pristupi učenju | | |
| **Potrebno pripremiti:** | kreda, isprintati za svakog učenika listiće iz priloga, za učenike: crvena i plava bojica ili flomaster | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da je cilj sata osvijestiti probleme koji ih sprječavaju u ostvarivanju željenih školskih rezultata te zajednički pronaći rješenja problema s kojima se susreću prilikom učenja.  **Središnji dio**   1. Aktivnost   Razrednik/razrednica učenicima dijeli listiće (Prilog 1). Učenici zaokružuju ocjenu prema tome koliko im je teško ostvariti željene rezultate iz pojedinih predmeta. Za ovu aktivnost predviđeno je 5 minuta. Za to vrijeme razrednik/razrednica na ploču zapisuje popis predmeta iz prvog priloga. (pogledaj Prilog 4: Plan ploče)  Kada su učenici završili, razrednik/razrednica poziva da podignu ruke oni učenici koji su prvi predmet označili ocjenom (5) (najteže postižem željeni uspjeh), a zatim oni koji su označili ocjenom (1) (najlakše postižem željeni uspjeh) te bilježi broj učenika koji su to uradili. Ponavljaju isto za svaki od predmeta.   1. Aktivnost   Razrednik/ razrednica dijeli učenicima listiće (Prilog 2). Učenici bilježe oznakom „+” ono što ih ometa u ostvarenju željenog uspjeha. Naglašava da istaknu plavom bojicom ili flomasterom ono što ih najviše ometa, a crvenom ono za što samostalno ne mogu pronaći rješenje. Za ovu aktivnost predviđeno je 5 minuta.  Po završetku samostalnog rada razrednik/razrednica s učenicima prolazi kroz anketu te kroz razgovor zajednički nude rješenja za pojedine probleme koji ih ometaju u učenju ili ostvarivanju željenog uspjeha. Razrednik/razrednica, ako je to potrebno, učenika/učenicu nakon sata može uputiti na dodatni razgovor sa stručnom službom ili predmetnim učiteljem kako bi zajednički pomogli u rješavanju nekog težeg problema.   1. Aktivnost   Razrednik/razrednica dijeli učenicima listiće (Prilog 3). Učenici zapisuju onaj predmet iz kojeg im je najteže postići željene rezultate. Upozorava ih da prilikom ove aktivnosti obrate posebnu pozornost na ono za što smatraju da bi im moglo pomoći prilikom učenja i ostvarivanja željenih rezultata iz tog predmeta te isto zapišu na liniju koja predstavlja zraku svjetlosti.  Razrednik/razrednica učenicima obraća pozornost na tablicu na ploči, te u razgovoru s učenicima proziva one koji su određeni predmet označili ocjenom (1) kako bi predstavili razrednim kolegama na koji način uče za taj predmet, u kojim uvjetima, kojim metodama, kako se pripremaju za sat tog predmeta i slično.   1. Aktivnost   Razrednik/razrednica potiče učenike da se pokušaju sjetiti najzanimljivije stvari koju su učili iz predmeta za koji smatraju da teško ostvaruju željene rezultate. Pitanjima potiče ugodne emocije. Zašto je upravo to potaknulo interes kod tebe? Kako si se osjećao/osjećala kada si saznao/saznala tu informaciju? Što je to probudilo u tebi? Možeš li se prisjetiti kakav ti je bio taj dan?  **Završni dio**  Razrednik/razrednica otvara raspravu. Zaključimo, olakšava li vam učenje pozorno praćenje na satu? Kako se valja pripremiti prije učenja? Što je važno prilikom učenja?  Najavljuje učenicima zadatak za sljedeći sat:   1. Iz onog predmeta koji smatraju najtežim, pronaći neku zanimljivost te istražiti o njoj iz različitih izvora. 2. Pripremiti se za izlaganje na sljedećem satu izradom mentalne mape, plakata, kratkog videa ili prezentacije vezane uz tu zanimljivost. 3. Obavezno označiti izvore koji su korišteni za pronalaženje informacija.   Učenici će svoje materijale objaviti u virtualnoj učionici prije sljedećeg sata razredne zajednice. | | | |

**Prilog 1**

Zaokruži ocjenu od 1 – 5 prema tome koliko ti je teško postići željeni uspjeh iz određenog predmeta.

1. Lako postižem željeni uspjeh.
2. Uglavnom mi nije problem postići željeni uspjeh.
3. Katkada ne postižem željeni uspjeh.
4. Često nailazim na probleme prilikom postizanja željenog uspjeha.
5. Težak mi je ovaj predmet. Ne mogu pronaći način kako postići željeni uspjeh.

|  |  |  |  |  |  |
| --- | --- | --- | --- | --- | --- |
| PREDMET | OCJENE | | | | |
| HRVATSKI JEZIK | 1 | 2 | 3 | 4 | 5 |
| MATEMATIKA | 1 | 2 | 3 | 4 | 5 |
| FIZIKA | 1 | 2 | 3 | 4 | 5 |
| KEMIJA | 1 | 2 | 3 | 4 | 5 |
| GEOGRAFIJA | 1 | 2 | 3 | 4 | 5 |
| POVIJEST | 1 | 2 | 3 | 4 | 5 |
| BIOLOGIJA | 1 | 2 | 3 | 4 | 5 |
| 1. STRANI JEZIK | 1 | 2 | 3 | 4 | 5 |
| 2. STRANI JEZIK | 1 | 2 | 3 | 4 | 5 |
| TEHNIČKA KULTURA | 1 | 2 | 3 | 4 | 5 |
| GLAZBENA KULTURA | 1 | 2 | 3 | 4 | 5 |
| LIKOVNA KULTURA | 1 | 2 | 3 | 4 | 5 |
| TJELESNA I ZDRAVSTVENA KULTURA | 1 | 2 | 3 | 4 | 5 |

Zaokruži ocjenu od 1 – 5 prema tome koliko ti je teško postići željeni uspjeh iz određenog predmeta.

1. Lako postižem željeni uspjeh.
2. Uglavnom mi nije problem postići željeni uspjeh.
3. Katkada ne postižem željeni uspjeh.
4. Često nailazim na probleme prilikom postizanja željenog uspjeha.
5. Težak mi je ovaj predmet. Ne mogu pronaći način kako postići željeni uspjeh.

|  |  |  |  |  |  |
| --- | --- | --- | --- | --- | --- |
| PREDMET | OCJENE | | | | |
| HRVATSKI JEZIK | 1 | 2 | 3 | 4 | 5 |
| MATEMATIKA | 1 | 2 | 3 | 4 | 5 |
| FIZIKA | 1 | 2 | 3 | 4 | 5 |
| KEMIJA | 1 | 2 | 3 | 4 | 5 |
| GEOGRAFIJA | 1 | 2 | 3 | 4 | 5 |
| POVIJEST | 1 | 2 | 3 | 4 | 5 |
| BIOLOGIJA | 1 | 2 | 3 | 4 | 5 |
| 1. STRANI JEZIK | 1 | 2 | 3 | 4 | 5 |
| 2. STRANI JEZIK | 1 | 2 | 3 | 4 | 5 |
| TEHNIČKA KULTURA | 1 | 2 | 3 | 4 | 5 |
| GLAZBENA KULTURA | 1 | 2 | 3 | 4 | 5 |
| LIKOVNA KULTURA | 1 | 2 | 3 | 4 | 5 |
| TJELESNA I ZDRAVSTVENA KULTURA | 1 | 2 | 3 | 4 | 5 |

**Prilog 2**

|  |  |  |
| --- | --- | --- |
| **Što me ometa u učenju i ostvarenju željenog uspjeha** | **Označi oznakom „+” ako te ovo ometa** | **Ponudi rješenje problema** |
| UMOR |  |  |
| BUKA |  |  |
| OBAVEZE (ovdje napiši koje)\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |  |  |
| UREĐAJI POPUT MOBITELA, TELEVIZORA I DR. |  |  |
| FIZIČKO OKRUŽENJE |  |  |
| BRIGE |  |  |
| NERAZUMIJEVANJE GRADIVA |  |  |
| ZDRAVSTVENE POTEŠKOĆE |  |  |
|  |  |  |

|  |
| --- |
| **Nešto drugo (nabroji)** |

|  |  |  |
| --- | --- | --- |
| 1. |  |  |
| 2. |  |  |

Istakni plavim flomasterom ili bojicom ono što te najviše ometa, a crvenom ono za što ne možeš ponuditi rješenje problema.

**Prilog 3**

**Ne mogu postići željeni uspjeh iz**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_.



Lakše ću doći

do željenog cilja

**Ne mogu postići željeni uspjeh iz**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_.





Lakše ću doći

do željenog cilja

**Prilog 4**

Plan ploče

|  |  |  |
| --- | --- | --- |
| predmet | Broj učenika koji teško postižu željne rezultate | Broj učenika koji lako postižu željene rezultate |
| HRVATSKI JEZIK |  |  |
| MATEMATIKA |  |  |
| FIZIKA |  |  |
| KEMIJA |  |  |
| GEOGRAFIJA |  |  |
| POVIJEST |  |  |
| BIOLOGIJA |  |  |
| 1. STRANI JEZIK |  |  |
| 2. STRANI JEZIK |  |  |
| TEHNIČKA KULTURA |  |  |
| GLAZBENA KULTURA |  |  |
| LIKOVNA KULTURA |  |  |
| TJELESNA I ZDRAVSTENA KULTURA |  |  |