|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **6.** |
| **Nastavna tema:** | **(Ne) volim učiti: Da sam ja učitelj** | **Broj sati izvedbe:** | **2/2** |
| **Sadržaj koji se obrađuje:** | **Učiti kako učiti** |
| **Očekivanja međupredmetnih tema** | | | |
| uku A.3.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  uku A.3.2. Primjena strategija učenja i rješavanje problema. Učenik se koristi različitim strategijama učenja i samostalno ih primjenjuje pri ostvarivanju ciljeva učenja i rješavanju problema u svim područjima učenja.  uku A.3.3. Kreativno mišljenje. Učenik kreativno djeluje u različitim područjima učenja.  uku C.3.3. Interes. Učenik iskazuje interes za različita područja, preuzima odgovornost za svoje učenje i ustraje u učenju.  uku C.3.4. Emocije. Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  ikt A 3.1. Učenik samostalno odabire odgovarajuću digitalnu tehnologiju.  osr A 3.2. Upravlja svojim emocijama i ponašanjem.  osr A 3.4. Upravlja svojim obrazovnim i profesionalnim putem. | | | |
| **Ključni pojmovi:** | stres, usmeno izlaganje, ugodne emocije, učiti kako učiti, priprema | | |
| **Potrebno pripremiti:** | materijale koje su učenici pripremili za usmeno izlaganje, isprintati (Prilog ) za svakog učenika, pripremiti prezentaciju (Prilog 2) | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Ponavljanje zaključaka s prethodnog sata.  Razrednik/razrednica otvara razgovor s učenicima o pismenim i usmenim ispitima, stresa koji ih često dovodi do blokade, težeg prisjećanja gradiva i treme. Najavljuje da je cilj sata osvijestiti prepreke koje učenike dovode do poteškoća u učenju, reproduciranju gradiva, ostvarivanju željenih rezultata te važnosti aktivnog praćenja i sudjelovanja na satu.  **Središnji dio**   1. Aktivnost: Ugodne emocije   Razrednik/razrednica vodi učenike kroz aktivnost opuštanja i stvaranja ugodnih emocija.   1. Ugodno se smjesti 2. Zatvori oči 3. Duboko diši i opusti se 4. Zamisli scenu iz filma koji si nedavno gledao/gledala, a u tebi je pobudio ugodne emocije 5. Posebnu pozornost obrati na likove, kako oni izgledaju, scenu na kojoj se sve odvija, boje koje se ističu u filmu, zvukove…   Razrednik/razrednica ostavlja još minutu kako bi se učenici svega prisjetili.  Poziva učenike da otvore oči i skupe dojmove. Proziva nekoliko učenika za koje je upućen/upućena da imaju problem sa usmenim izlaganjem da imenuju film i prepričaju scenu koje su se prisjetili. Zaključuje, ako stvorimo ugodne emocije i opustimo se tada lakše možemo reproducirati neki sadržaj.   1. Aktivnost: U ulozi učitelja   Razrednik/razrednica osvješćuje učenike o tome da gotovo svi imaju jaču ili blažu tremu prije izlaganja, no da se njome može upravljati. Najavljuje novu aktivnost. Učenici se prije svega trebaju zamisliti kao učitelji onog predmeta iz kojeg su pripremili zanimljivost kako bi prenijeli drugima strast i ljubav koju svaki učitelj ima za svoj predmet.  Proziva nekoliko učenika koji će izložiti materijale koju su pripremili. Za izlaganja je predviđeno 20 minuta.  Nakon svakog izlaganja razrednik/razrednica s učenicima postavlja dodatna pitanja o temi izlaganja te izdvajaju ono što im se najviše svidjelo u izlaganju. Učenika/učenicu dodatno ohrabriti pljeskom na kraju izlaganja.  **Završni dio**  Razrednik/razrednica razgovara s učenicima o metodama koje su koristili da bi se pripremili na ovo izlaganje, iz kojih su izvora pronalazili informacije, na koji način su izdvojili važne od manje važnih informacija. Zaključuju da je od najveće važnosti probuditi vlastitu želju za učenjem te da je lakše nešto naučiti ako na to ne gledamo kao obavezu. Ističe važnost praćenja i sudjelovanja na satu i potiče učenike da na nove sadržaje gledaju kao neku novu zanimljivost koju imaju priliku istražiti.  Na prezentaciji im prikazuje nekoliko uputa za pozorno praćenje i sudjelovanje na satu. (Prilog 2)Razrednik/razrednica na kraju sata učenicima dijeli „šalabahtere” za usmeno izlaganje. (Prilog 1) | | | |

**Prilog 1**

****

**ŠALABAHTER ZA USMENO IZLAGANJE**

1. **Dobro se pripremi**
2. **Ponovi na glas ono što si naučio/naučila**
3. **Dobro se naspavaj**
4. **Zamisli najbolji mogući ishod svog izlaganja**
5. **Riješi se negativnih misli i zamijeni ih novima**

**Nisam se dobro pripremio/pripremila > Sigurno nešto znam o toj temi**

**Nisam dobar govornik > Nitko nije savršen**

**Svi će gledati u mene > Sve zanima što ja znam o toj temi jer oni znaju manje**

**6. Duboko udahni i ohrabri se**

**ŠALABAHTER ZA USMENO IZLAGANJE**

1. **Dobro se pripremi**
2. **Ponovi na glas ono što si naučio/naučila**
3. **Dobro se naspavaj**
4. **Zamisli najbolji mogući ishod svog izlaganja**
5. **Riješi se negativnih misli i zamijeni ih novima**

**Nisam se dobro pripremio/pripremila > Sigurno nešto znam o toj temi**

**Nisam dobar govornik > Nitko nije savršen**

**Svi će gledati u mene > Sve zanima što ja znam o toj temi jer oni znaju manje**

**6. Duboko udahni i ohrabri se**

**Prilog 2**

**Održati pažnju ponekad je veliko umijeće. Postoje načini kako si pomoći. Ne samo da ćeš bolje čuti, vidjeti ili razumjeti, već ćeš i od učiteljice čuti pohvale. Kako?**

* Na školskom stolu neka bude samo ono što ti je potrebno za određeni sat.
* Sjedi blizu ploče i učiteljice.
* Uključi se u aktivnost na satu, nemoj samo sjediti nego diži ruku i pitaj ako ti nešto nije jasno, ali vodi računa o razrednim pravilima.
* Ako sjediš pokraj nekoga tko te ometa, zamoli da se premjestiš.
* Kao podsjetnik za pažnju, načini nekakav znak (privjesak ili narukvicu) koji ćeš dodirnuti kada počneš sanjariti.
* Ne nosi u školu igrice koje će odvlačiti tvoju pažnju, ne samo pod odmorom već i tijekom sata.
* Ako nešto ne razumiješ odmah pitaj učiteljicu ili prijatelja.

**Izvor:** [**https://www.poliklinika-djeca.hr**](https://www.poliklinika-djeca.hr)